石鼓歌
于奕正 (Ming)
于烁文武周道尊，粲然中兴臼静孙。骙骙翼翼武之服，蛮彝稽首猃狁奔。太平不令五戎堕，驾言蒐狩田车过。小豝大兕兽所同，以燕天子宾御佐。尔时陈诗纷简牍，佳篇已入尼山录。所不录者辞纵横，三百无传传以朴。完缺半满阅乾坤，自甲至癸数则存。君莫空悲失去字，残钩剩画宛精魂。我皇鉴定列璧水，汉唐宋儒皆欢喜。及今磨泐未尽刓，请从经外疏至理。